hotchpotch/miracl-hf-unified huggingface dataset:
Rotat (James Herbertin romaani)
Rotat () on James Herbertin vuonna 1974 ilmestynyt kauhuromaani. Suomeksi teos ilmestyi 1993 WSOY:n Fan-sarjassa.
Romaanin suomennoksen "Portti"-lehdessä arvioineen Boris Hurtan mukaan kirjan lähtökohtakaan ei ole lupaava, sillä ”erilaisten elikoiden kapinat kun pakkaavat olemaan naiiveja ja epäuskottavia ja ovat menettäneet tuoreutensa sitten King-Kongin ja Tappajahain päivien”. Sensaationhakuinen aihe lieneekin syy kirjan menestykseen, sillä teos on tökerö. Kirja tarjoaa naiiveja pikaelämäkertoja henkilöistä, joista ei jaksa piitata. Mahdollisella vertauskuvallisella yhteiskuntakritiikillä ei ole kantavuutta, koska kirja on niin huono. Myös käännös on hutiloitua jälkeä.
Mikael Lax
Mikael Lax (s. 30. kesäkuuta 1988 Huittinen) on suomalainen salibandypelaaja. Hän pelaa puolustajana. Kaudesta 2009–2010 lähtien hän on pelannut salibandyliigassa SSV:ssä. Kausina 2007–2008 ja 2008–2009 hän pelasi TPS:ssä. Kaudella 2009–2010 hän voitti SSV:ssä Suomen-mestaruuden.
Suomen salibandymaajoukkueessa hän on pelannut 13 ottelua ja tehnyt niissä kolme maalia ja antanut 12 maalisyöttöä (24.5.2010 mennessä). Alle 19-vuotiaiden poikien maajoukkueessa hän pelasi 16 ottelua, joista 13 ottelua kapteenina. Pelaamissaan otteluissa hän teki 9 maalia ja antoi viisi maalisyöttöä. Vuonna 2005 hän oli mukana alle 19-vuotiaiden MM-kilpailuissa toiseksi sijoittuneessa joukkueessa.
Mikael Laxin isä on kymmenottelija Kari-Pekka Lax. Hänen veljensä Petteri Lax on pituushyppääjä ja serkkunsa Matti ja Mikko Oivanen ovat maajoukkuelentopalloilijoita.
Children of the Grave
Children of the Grave on brittiläisen Black Sabbath -yhtyeen kappale sen kolmannelta studioalbumilta "Master of Reality" (1971). Se on albumin tunnetuin kappale ja yksi Black Sabbathin suurimmista klassikoista. ”Children of the Grave” on tunnettu kitaristi Tony Iommin raskaasta riffistä, josta useat uuden aallon yhtyeet saivat vaikutteita 1970- ja 80-lukujen vaihteessa.
Kappale on merkitty yhtyeen yhdessä tekemäksi.
”Children of the Grave” on mukana lukuisilla Black Sabbathin kokoelma- ja livealbumeilla. Se oli yhtyeen suosittu konserttinumero ja myöhemmin myös laulusolisti Ozzy Osbourne esitti kappaleen usein soolouransa konserteissa.
Kappaleesta ovat tehneet cover-version muun muassa White Zombie- ja Tarot -yhtyeet. Suomenkielisen käännösversion ”Hautuumaan lapset” on julkaissut Black Sabbath-covereita levyttävä Sapattivuosi -yhtye debyyttialbumillaan "Sapattivuosi" (2003).
Jokitimali
Jokitimali ("Trichastoma rostratum") on Malakan niemimaan alueella sekä Indonesiassa ja Bruneissa tavattava kerttutimaleihin kuuluva varpuslintu.
Kooltaan jokitimali on 15–16 cm. Laji on selästään, siivistään ja päästään väritykseltään ruskea. Rinta on linnulla harmahtava ja puhtaan valkoinen vatsa muodostaa melko vahvan kontrastin ruskean selän kanssa.
Jokitimalin elinympäristöä ovat alankojen ainavihannat metsät, erityisesti jokien läheisyydessä, mangrovemetsät ja suot. Lajia on tavattu myös plantaaseilla ja rantojen pensaikoista. Yleensä jokitimalin elinympäristöt sijaitsevat alle 500 metrin korkeudella merenpinnasta.
Jokitimali on varsin ujo lintu ja liikkuu lähellä maata usein pareittain. Vaikka laji sopeutuu elämään myös hakatuissa metsissä, on laajamittainen metsien kaatamien polttopuiksi, viljelysmaaksi sekä metsäpalot uhka jokitimalikannalle. IUCN luokittelee lajin uhanalaisuudeltaan silmälläpidettäväksi.
David López
David López on seuraavien henkilöiden nimi:
Darling
Darling voi tarkoittaa seuraavia:
Gray (täsmennyssivu)
Gray voi tarkoittaa seuraavia:
Pirelli Cup
Pirelli Cup on vuosittain järjestetty jalkapallokilpailu. Cup on nimetty italialaisen FC Internazionale Milanon pääsponsori Pirellin mukaan. Cupissa Inter pelaa normaalin 90 minuutin ystävyysottelun kulloinkin kutsuttua vastustajaa vastaan ennen sarjakauden alkua. Inter on itse voittanut kilpailun 11 kertaa ja hävinnyt 4 kertaa.
Roope Karisto
Roope Karisto (s. 16. kesäkuuta 1990) on suomalainen näyttelijä.
Parhaiten hänet tunnetaan elokuvista "Minä ja Morrison" ja "Tummien perhosten koti".
David López Moreno
David López Moreno (s. 10. syyskuuta 1982 Logroño, La Rioja, Espanja) on espanjalainen jalkapalloilija, pelipaikaltaan keskikenttäpelaaja. Hän edustaa Englannin toiseksi korkeimmalla sarjatasolla mestaruussarjassa pelaavaa Brighton & Hove Albionia.
López liittyi pamplonalaisen Osasunan junioreihin kaudella 2000–2001. Hän nousi seuran edustusjoukkueeseen kaudella 2004–2005 ja debytoi Espanjan korkeimmalla sarjatasolla Primera Divisiónissa 17. lokakuuta 2004 ottelussa Albaceteä vastaan. Seuraavalla kaudella hän vakiinnutti paikkansa joukkueen avauskokoonpanossa ja teki kuusi maalia, kun Osasuna ylsi sarjassa Mestarien liigan karsintapaikkaan oikeuttaneeseen neljänteen sijaan.
Kauden 2006–2007 Mestarien liigasta Osasuna putosi jo karsintavaiheessa, mutta UEFA-cupissa joukkue pääsi välieriin asti. López pelasi 11 UEFA-cupin ottelussa ja teki kolme maalia.
Kesäkuussa 2007 López siirtyi kuuden miljoonan euron kaupassa toiseen baskiseuraan Athleticiin. Athleticin kanssa hän ylsi Espanjan cupin Copa del Reyn loppuotteluun kaudella 2008–2009 ja sitä kautta kauden 2009–2010 Eurooppa-liigaan.
Amika
Amika on belgialais-hollantilainen nuorille suunnattu draamasarja. Se kertoo Amika-nimisestä hevosesta. Sarja alkoi 10. marraskuuta 2008 ja sitä on tehty 104 jaksoa. Yhden jakson kesto on 10 minuuttia.
Burn It Down (Avenged Sevenfoldin kappale)
”Burn It Down” on yhdysvaltalaisen Avenged Sevenfold -yhtyeen ensimmäinen single levyltä "City of Evil". Single ilmestyi 12. kesäkuuta 2005.
”Burn It Down” on myös "Saw III" -elokuvan sondtrackillä.
Georg Müller (piispa)
Georg Müller (7. kesäkuuta 1951 Volkesfeld – 25. lokakuuta 2015) oli saksalainen katolisen kirkon pappi, joka toimi Trondheimin piispana vuosina 1997–2009.
Müller syntyi Volkesfeldissä, Saksassa. Hän opiskeli pappisseminaarissa ja päätti opintonsa vuonna 1977, jonka jälkeen hänet vihittiin papiksi 18. maaliskuuta 1978 Simpelveldissä, Alankomaissa. Vuonna 1981 hän valmistui teologian lisensiaatiksi Münsterin yliopistosta. 28. heinäkuuta 1997 hänet vihittiin Trondheimin piispaksi.
Müller jätti piispanvirkansa kesäkuussa 2009. Syy hänen eroamiseensa kerrottiin vasta seuraavana vuonna; hän oli seksuaalisesti hyväksikäyttänyt alaikäistä poikaa toimiessaan pappina Trondheimissa.
Maissilapset II – viimeinen uhraus
Maissilapset II – viimeinen uhraus ("Children of the Corn II: The Final Sacrifice") on vuonna 1993 ensi-iltaan tullut jatko-osa ensimmäiselle Maissilapset-elokuvalle. Elokuvan ohjasi David F. Price ja sen pääosissa näyttelivät Terence Knox, Ryan Bollman, Ned Romero ja Paul Scherrer.
Carlos Gurpegi
Carlos Gurpegi Nausia (s. 19. elokuuta 1980 Pamplona, Navarra, Espanja) on espanjalainen jalkapalloilija, pelipaikaltaan puolustava keskikenttäpelaaja. Hän edustaa Espanjan korkeimmalla sarjatasolla Primera Divisiónissa pelaavaa bilbaolaista Athleticia.
Gurpegi siirtyi Athleticin junioreihin kaudeksi 1998–1999, jota ennen hän edusti Izarraa. Vietettyään muutaman kauden seuran juniori- ja reservijoukkueissa hän debytoi edustusjoukkueessa 31. maaliskuuta 2002 Primera Divisiónin ottelussa Villarrealia vastaan. Hän vakiinnutti asemansa joukkueessa kaudella 2002–2003 ja pelasi kausina 2002–2006 kaikkiaan 121 sarjaottelussa.
Gurpegi sai marraskuussa 2003 kahden vuoden kilpailukiellon, kun vuotta aikaisemmin otetussa dopingtestissä löytyi viitteitä nandrolonin käytöstä. Kilpailukieltoa lykättiin useaan otteeseen, sillä Gurpegin valitti tuomiosta ja vetosi Extremaduran yliopiston tekemään tutkimukseen, jonka mukaan hänen kehonsa tuotti ainetta luontaisesti tavallista enemmän, mutta tuomio piti. Hän oli sivussa koko kauden 2006–2007 ja suurimman osan kaudesta 2007–2008. Gurpegi palasi virallisiin otteluihin huhtikuussa 2008.
Kaudella 2008–2009 Gurpegi joutui tyytymään vaihtopelaajan rooliin muun muassa nuoren Javi Martínezin vahvojen esitysten vuoksi, mutta kaudella 2009–2010 hän palasi jälleen joukkueen avauskokoonpanoon ja pelasi keskikentän keskustan lisäksi myös laidalla.
Athleticin ohella Gurpegi on pelannut muutaman ottelun Baskimaan ja Navarran epävirallisissa maajoukkueissa.
19521 Chaos
19521 Chaos on transneptuninen kohde, eli pikkuplaneetta, joka kiertää Aurinkoa Neptunusta kauempana. Kohde kuuluu Kuiperin vyöhykkeeseen ja cubewanoihin. Chaos löydettiin Deep Ecliptic Surveyllä vuonna 1998. Nimensä pikkuplaneetta sai kreikkalaisen mytologian alkutilan Khaoksen eli kaaoksen mukaan. Ennen nimeämistään kohde tunnettiin tunnuksella 1998 WH24.
Chaos
Chaos voi tarkoittaa ainakin seuraavia:
Ike &amp; Tina Turner
Ike & Tina Turner oli yhdysvaltalainen rock and roll- ja soul-duo. Duon perustivat 1950–60 lukujen taitteessa Ike Turner ja Tina Turner. Heidän tunnetuimpia kappaleitaan olivat esimerkiksi "A Fool in Love" ja "River Deep, Mountain High". He saivat Grammy-palkinnon versiostaan kappaleesta "Proud Mary". Heidät nimettiin Rock and Roll Hall of Fameen vuonna 1991.
Duo hajosi 1978 kun Ike ja Tina erosivat. Myöhemmin Ike kärsi vankilatuomion huumausainerikoksista, mutta Tinan sooloura kukoisti.
Ike kuoli vuonna 2007 kokaiinin yliannostukseen.
Madagaskarin jalkapallomaajoukkue
Madagaskarin jalkapallomaajoukkue edustaa Madagaskaria kansainvälisissä miesten jalkapallon maajoukkueotteluissa. Sitä hallinnoi Madagaskarin jalkapalloliitto.
Uimahypyt kesäolympialaisissa 1924
Vuoden 1924 kesäolympialaisten uimahypyt järjestettiin 14. – 20. elokuuta 1924. Tämä oli viides kerta kun laji oli mukana olympialaisten ohjelmassa. Mukana oli 71 osanottajaa 14 eri maasta.
Adolfas Šleževičius
Adolfas Šleževičius (s. 2. helmikuuta 1948 Mirčiškės, Šiauliain lääni, Liettuan SNT) on liettualainen liikemies, entinen Liettuan pääministeri ja entinen Liettuan demokraattisen työväenpuolueen puheenjohtaja.
Ennen poliittista uraansa Šleževičius toimi johtajana meijerialan yrityksessä. Helmikuussa 1993 hänet nimitettiin pääministeriksi Algirdas Brazauskasin presidentiksi valinnan jälkeen. Tuolloin Liettua kärsi 10-30 % kuukausi-inflaatiosta huolimatta ruplasta luopumisesta ja kuponkiraha talonasin käyttöönotosta.
Luvattuaan palkankorotuksia valtiontyöntekijöille, Šleževičius otti käyttöön pienemmän nosuun ja tuki Liettuan keskuspankin rahapolitiikan tiukentamista. Tämä laski kuukausi-inflaatiota 25 prosentista 13 prosenttiin toukokuussa 1993, kesäkuussa kuudesta prosentista heinäkuun kolmeen prosenttiin. Positiivisen kehityksen vakauttamiseksi otettiin Liettuan liti käyttöön 25. kesäkuuta 1993. Lokakuussa 1993 Šleževičius ilmoitti, että litin arvoa olisi vahvistettava Viron kruunun tavoin kiinteällä vaihtokurssilla.
Šleževičius joutui eroamaan 8. helmikuuta 1996 korruptiosyytteistä johtuneen epäluottamuslauseen jälkeen. Hän oli vetänyt syrjään omat varansa kahdesta pankista juuri ennen kuin ne tekivät konkurssin. Šleževičius sai syytteet korruptiosta ja väärentämisestä, mutta neljän vuoden tutkinnan jälkeen syytteet hylättiin ennen oikeudenkäyntiä. Poliittisen uran jälkeen Šleževičius ryhtyi yrittäjäksi.
Laurynas Stankevičius
Laurynas Mindaugas Stankevičius (10. elokuuta 1935 Aukštadvaris – 17. maaliskuuta 2017) oli liettualainen Liettuan demokraattisen työväenpuolueen poliitikko ja Liettuan pääministeri 1996. Stankevičius toimi pääministerinä muutaman kuukauden ajan Adolfas Šleževičiusin jouduttua eroamaan epäluottamuslauseen vuoksi.
IMZ-Ural
IMZ - Irbitski Mototsikletnyi Zavod (Ирбитский мотоциклетный завод = ИМЗ) on venäläinen moottoripyörävalmistaja. Monissa sen malleissa on sivuvaunut.
Equal justice under law
Equal justice under law () on Yhdysvaltain korkeimman oikeuden rakennuksen julkisivuun kirjoitettu englanninkielinen lause. Lause ilmeisesti keksittiin rakennuksen suunnitelleessa arkkitehtitoimistossa vuonna 1915. Sanat löytyvät myös Waterburyn kaupungintalosta, jonka suunnitteli sama arkkitehti, Cass Gilbert. Lauseen käytön korkeimman oikeuden talossa hyväksyi tuolloinen korkeimman oikeuden puheenjohtaja Charles Evans Hughes. Rakennus valmistui vuonna 1932.
Ilmaisu "yhtäläinen oikeus" löytyy ensimmäisen kerran ateenalaisen poliitikon Perikleen hautajaispuheesta vuonna 430 eaa.
Josef Koudelka
Josef Koudelka (s. 10. tammikuuta 1938, Boskovice, Tšekkoslovakia) on tšekkiläinen valokuvaaja. Koudelka on kuvannut muun muassa Neuvostoliiton hyökkäyksen Prahaan. Koudelka palkittiin kuvista seuraavana vuotena Robert Capa Gold Medal -palkinnolla. Koudelka on julkaissut kuviaan lukuisissa kirjoissaan.
Vuonna 1992 Koudelkalle myönnettiin kansainvälinen Hasselblad-palkinto.
Irena Degutienė
Irena Degutienė (s. 1. kesäkuuta 1949, Šiauliai, Liettuan SNT, Neuvostoliitto) on liettualainen Kotimaan liittoa edustava poliitikko ja Seimasin nykyinen puhemies. Hän on toiminut kaksi kertaa väliakaisena Liettuan pääministerinä, ensimmäisen kerran 4. toukokuuta - 18. toukokuuta 1999 ja toisen kerran 27. lokakuuta - 3. marraskuuta 1999. Degutienė on myös toiminut sosiaali- ja työministerinä vuosina 1996-2000.
Degutienė valmistui vuonna 1978 Vilnan yliopiston lääketieteellisesltä linjalta. Noin kahdenkymmenen vuoden ajan hän työskenteli Vilnan Punaisen Ristin sairaalassa. Degutienėn ministeriura alkoi vuonna 1994, jolloin hänet valittiin terveysministeriksi. Vuonna 1996 ja toisen kerran vuonna 2000 hänet valittiin kansanedustajaksi Seimasiin. 17. syyskuuta 2009 Degutienėsta tuli ensimmäisenä naisena Liettuan historiassa Seimasin puhemies.
Gorilla Monsoon
Gorilla Monsoon (oik. Robert James "Gino" Marella) (4. kesäkuuta 1937 – 6. lokakuuta 1999) oli yhdysvaltalainen showpainija. Hänen pituutensa oli 198 cm ja painonsa 200 kg.
Monsoon kävi Bruno Sammartinon kanssa 70-minuuttisen ottelun maailmanmestaruudesta, joka päättyi tasapeliin. Hänet muistetaan eritoten selostajana yhdessä Jesse Venturan kanssa WWE:n kulta-aikana 1980-luvulla. Hän toimi myös WWE:n hallituksessa erilaisissa luottamustehtävissä, kuten managerina ja kykyjenetsijänä.
Eugenijus Gentvilas
Eugenijus Gentvilas (s. 14. maaliskuuta 1960 Telšiai) on liettualainen Liberaalia ja keskustalaista liittoa (aikaisemmin Liberaalinen liitto) edustava poliitikko, yksi Liettuan valtion palauttamislain allekirjoittaneista, Euroopan parlamentin jäsen ja Klaipėdan pormestari 1997-2001. Gentvilas toimi muutaman päivän Liettuan pääministerinä vuonna 2001.
Pohjois-Karjala (kappale)
Pohjois-Karjala on Leevi and the Leavingsin kappale, joka julkaistiin "Kerro terveiset lapsille" -singlen b-puolena 1986. Kappaleesta tuli "Perjantai 14. päivä" -albumin suosituin. Laulu kertoo kaupunkilaismiehestä, joka kaipaa takaisin synnyinseudulleen Pohjois-Karjalaan. Pohjoiskarjalaiset pitävät kappaletta eräänlaisena maakuntalauluna.
Kappaleen on muiden Leevi and the Leavingsin kappaleiden tavoin säveltänyt, sanoittanut ja sovittanut Gösta Sundqvist. Koska rumpali Markku Mattila oli jättäytynyt yhtyeestä pois, basisti Risto Paananen joutui soittamaan kappaleessa rumpuja. Kappaleesta tehtiin musiikkivideo, joka esitettiin Ylen Hittimittari-ohjelmassa 1987.
"Pohjois-Karjala" ei sovi "Perjantai 14. päivä" -albumin kokonaisuuteen, mutta se oli yksi syy, miksi Sundqvist halusi sisällyttää sen albumille. Hän halusi myös tehdä sanoituksen, jonka kukaan ei voisi olettaa kertovan hänestä itsestään.
51 Koodia esitti cover-version "Pohjois-Karjalasta" vuonna 2007 julkaistulla tribuutti-albumilla "Melkein vieraissa – Tribuutti Leevi and the Leavingsille". Samalla albumilla Maija Vilkkumaa esitti cover-version kappaleesta "Kerro terveiset lapsille".
Kappale sijoittui neljännelle sijalle "Nuorgam"-verkkojulkaisun top 40 Leevi and the Leavingsin kappaletta -listauksessa vuonna 2013. "Rumban" ”Suomirockin parhaat biisit” -kriitikkoäänestyksessä 1998 ”Pohjois-Karjala” pääsi 37. sijalle, toiseksi korkeimmalle Leevi and the Leavings -kappaleista. "Teuvo, maanteiden kuningas" oli sijalla 22. Vuonna 2014 "Helsingin Sanomien" lukijat äänestivät kappaleen parhaaksi ”autoilubiisiksi”.
Toimittaja Janne Toivosen mukaan kappaleen päähenkilö, ”elämän sävelen hukannut hellämielinen häviäjä”, on esimerkki Gösta Sundqvistin kappaleisiinsa luomista ”melankoliseen suomalaiseen tajuntaan putoavista hahmoista”.
Umma (kaupunki)
Umma oli muinainen kaupunki Mesopotamiassa, nykyisessä Irakissa. Dhi Qarin kuvernöörikunnassa sijainneen nyt jo raunioituneen kaupungin rauniokummun nimi on "Tell Jokha". Tutkijat eivät ole varmoja kaupungin muinaisnimestä. Umma kukoisti Sumerin aikoihin eli 2000-luvulla eaa. Se tunnetaan rajariidasta Lagašin kaupunkivaltion kanssa ja koko Sumeria vallinneesta suurkuningas Lugalzaggesista. Ummasta on myös säilynyt vanhin tunnettu kalenteri.
Umma taisteli pitkään naapurikapunki Lagašin kanssa maiden rajalla sijaitsevasta viljavasta maa-alueesta Gu-Edinasta. Sumerilaisissa teksteissä mainitaan, että Sumeria silloin hallinnut Kišin mahtava kuningas Mesilim veti rajan Umman ja Lagašin välille noin 2550 eaa. Mesilimin rajanveto suosi Umman vihollista Lagašia.
2494–2465 eaa. vallinneen Lagašin kuninkaan Ur-Nanshen aikaan Umma ja Lagaš kävivät rajasotaa.. Umman pappiskuningas Ush valtasi noin 2455 eaa. Lagašilta alueita ja luultavasti tappoi Lagašia hallinneen Akurgalin.
Umman Enakalle kiskoi rajakiven paikaltaan 2455 eaa. Lagašin kuningas Eannatum valloitti käytännössä koko Sumerin. Ummasta tuli nyt Lagašin vasalli. Ummalaiset saivat viljellä Lagašin alueella, mutta heidän piti maksaa osa tuotosta viljaverona. Umma itsenäistyi pian Eannatumin heikomman seuraajan Enannatumin aikana. Ur-Lumma (Urlumma) yritti vallata Lagašin. Hän lopetti veronmaksun, ylitti ”Ingirsun rajalinjan” ja kuivatti rajakanavan. Ur-Lumma tuhosi myös lähistöllä sijainneen uskonnollisen alttarin. Ur-Lumman armeija eteni kohti Lagašia ja saapui sen lähelle Ugiggaan.
Lagašin armeija voitti taistelun ja surmasi Ummaan paenneen Ur-Lumman. Lagaš merkitsi voiton muistiin ”korppikotkien steelaan”, ja Enannatum nosti Ummaan vasallikuninkaan. Seuraava noin vuonna 2420 eaa. valtaan noussut Umman kuningas oli Lagašista kotoisin oleva Ili (Illi). Enannatumin Umman johtoon nimittämä hallitsija oli alkujaan Ininnin Eshin pappi. Ili petti Lagašin ja toimi Lagašia vastaan samaan tapaan kuin Ur-Lumman. Ili kuivatti rajakanavan ja varasti Lagašin viljaa. Lagašissa nousi valtaan taas voimakas hallitsija, Entemena, joka kukisti Umman Illin.
Umman kuningas Lugalzaggesi ("Lugal-Zage-Si"), joka hallitsi noin 2355–2330 eaa., valtasi koko Sumerin noin 2340 eaa. kukistaen vihollisensa Lagašin. Silloin Lagašia vallitsi kansan asettamaksi väitetty uudistajana pidetty Urukagina. Nyt Umman vallan alla oli Ur, Uruk ja monia muita Sumerin kaupunkeja. Uusi mahti, seemiläinen Akkadin Sargon kukisti Umman noin 2330 eaa. Urin kolmannen dynastian aikana Umma oli merkittävä provinssin pääkaupunki. Umman kalenteri, joka laadittiin Urin kolmannen dynastian kuninkaan Šulgin aikana, oli myöhempien Babylonian ja epäsuorasti myös heprealaisen kalenterin edeltäjä.
Seuraavien Umman kuninkaiden nimet ovat säilyneet savitauluissa:
Zigmantas Balčytis
Zigmantas Balčytis (s. 16. marraskuuta 1953 Šilutėn kunnallispiiri) on liettualainen poliitikko ja entinen talousministeri. Hän toimi väliaikaisena Liettuan pääministerinä kuukauden ajan vuonna 2006. Balčytis on Liettuan sosiaalidemokraattisen puolueen jäsen.
Sverigedemokratisk Ungdom
Sverigedemokratisk Ungdom (SDU) oli ruotsalaisen Ruotsidemokraatit-puolueen nuorisojärjestö 12. syyskuuta 2015 asti, jolloin Ruotsidemokraatit ilmoitti lopettaneensa kaiken yhteistyön nuorisojärjestön kanssa erimielisyyksien takia. Syynä oli muun muassa se, että osalla nuorisojärjestön jäsenistä on yhteyksiä äärioikeistolaisiin ja uusnatsistisiin järjestöihin. Nuorisojärjestön puheenjohtaja on Jessica Ohlson. Järjestön toimisto sijaitsee Malmössä.
Nuorisojärjestö perustettiin vuonna 1993 nimellä Sverigedemokraternas Ungdomsförbund, mutta nimi muutettiin pian Sverigedemokratisk Ungdomiksi. Emopuolue hylkäsi järjestön, mutta se perustettiin uudelleen vuonna 1998.
Grey
Grey voi viitata seuraaviin:
Rin Tin Tin (kappale)
Rin Tin Tin on Leevi and the Leavingsin vuonna 1988 julkaistu single, jonka b-puolella on "Mäyrä".
Kappale on samana vuonna julkaistulta "Häntä koipien välissä" -albumilta, ja sen on säveltänyt, sanoittanut ja sovittanut Gösta Sundqvist.
Gösta Sundqvist piti omaa lauluaan kappaleessa epäonnistuneena ja kappaleen singlejulkaisua ”järjettömänä”. Hän sanoi "Soundin" haastattelussa 1988, että kappaleen tekemisellä oli kova kiire, koska se piti saada kokoelmalevylle. Sundqvistin mukaan hänellä oli myös flunssa kappaletta äänitettäessä.
Yhtyeen kitaristi Risto Paanen on kertonut, että Sundqvist halusi ″jossain vaiheessa” laulaa kappaleen uudestaan. Paanasen mukaan myös hänen oma äänensä on kertosäkeessä epävireessä.
Egotrippi esitti kappaleesta cover-version vuonna 2007 julkaistulla tribuutti-albumilla "Melkein vieraissa – Tribuutti Leevi and the Leavingsille". Vasas flora och fauna julkaisi kappaleesta ruotsinkielisen sovituksen marraskuussa 2018.
SNCAO
Société nationale des constructions aéronautiques de l'ouest eli SNCAO oli Ranskan valtionyhtiö, joka luotiin 16. marraskuuta 1936 yhdistämällä kolme Breguet-lentokonetehdasta (sijainnit: Bouguenais, Loire-Nieuport ja Issy-les-Moulineaux). Yhtiö sulautettiin SNCASO-yhtiöön vuonna 1941, kun Ranska oli Saksan miehittämä. Vuonna 1957 SNCASO sulautui Sud Aviation -yhtiöön.
Quickie Aircraft Corporation
Quickie Aircraft Corporation oli Mojavessa toiminut yhdysvaltalainen lentokonetehdas. Se aloitti toimintansa vuonna 1978 ja alkoi myydä Burt Rutanin suunnittelemaa Quickie-lentokoneen rakennussarjaa.
Yhtiön perustajat Gene Sheehan ja Tom Jewett olivat osallistuneet Quickien suunnitteluun. Kaksipaikkaiset Q2- ja Q200-koneet olivat kanadalaisten Garry LeGaren, Jewettn ja Sheehanin sunnittelemia. Yhtiö myi yli 2000 rakennussarjaa toimintansa aikana.
Suomen ilmailumuseon näyttelyssä on yksi Quickie.
Elizabeth Bennet
Elizabeth Bennet (joskus myös Eliza tai Lizzy) on kuvitteellinen henkilö ja tärkein päähenkilö Jane Austenin romaanissa Ylpeys ja ennakkoluulo. Romaani keskittyy hänen toimiinsa rakkauden ja onnen löytämiseksi yhteiskunnan ja seurapiirin asettamissa soveliaisuuden rajoissa, erityisesti koskien hänen kehittyvää suhdettaan näennäisesti ylpeään ja etäiseen herra Darcyyn. Häntä pidetään yhtenä Austenin suosituimmista ja hellyttävimmistä sankarittarista ja yhtenä suosituimmista naishenkilöistä englantilaisessa kirjallisuudessa.
Bye Bye Baby
Bye Bye Baby on CatCat-duon esittämä musiikkikappale, joka edusti Suomea Eurovision laulukilpailussa vuonna 1994. Laulun sävelsivät ja sanoittivat Markku Lentonen ja Kari Salli. Kappale sai loppukilpailussa 11 pistettä ja sijoittui 22. sijalle 25 finalistista.
Euroopan unionin ympäristöpolitiikka
Euroopan unionin ympäristöpolitiikka on Euroopan unionin jäsenmaiden yhteisesti sopimaa ympäristöpolitiikkaa. Euroopan unioni voi säätää direktiivejä, jotka ovat kaikkia sen jäsenvaltioita sitovia ylitse kansallisen lainsäädännön. Euroopan unioni toimii myös yhtenäisenä neuvottelukumppanina kansainvälisissä energianeuvotteluissa.
EU:n ympäristöpolitiikan keskeisimmät tavoitteet ovat ilmastonmuutoksen torjuminen, luonnonvaraisten lajien ja luontotyyppien suojeleminen, luonnonvarojen vastuullinen käyttö sekä terveyden ja ympäristön välisen suhteen hallitseminen.
Yksi EU:n ympäristöpolitiikan perusajatuksista on aiheuttamisperiaate, jonka mukaan saastuttaja vastaa aiheuttamastaan vahingosta esimerkiksi investoimalla puhtaampaan teknologiaan tai järjestämällä kierrätyksen.
Euroopan unionin hankkeisiin kuuluu muun muassa Natura 2000 -verkosto, jonka avulla suojellaan luonnon monimuotoisuutta. EU myös valvoo ja asettaa ympäristövaatimuksia kemikaaleille, tästä esimerkkinä. EU:n REACH-asetus.
EU pitää ilmastonmuutosta yhtenä suurimmista haasteistaan. EU otti ensimmäisenä käyttöön päästökauppajärjestelmän ilmastonmuutoksen torjumiseksi. Vuonna 2008 Euroopan komissio esitti energia- ja ilmastonmuutospaketin, jossa luonnosteltiin päästökaupan kehittämistä ja kullekin jäsenmaalle asetettiin uusiutuvien energialähteiden käyttöä koskevat tavoitteet. Suunnitelmassa asetettiin tavoitteiksi 20 % parannus energiatehokkuuteen, 20 % osuus uusiutuville energialähteille EU:n energiankulutuksesta ja 20 % vähennys kasvihuonekaasujen päästöihin.
Noin 20 % EU:n tuontipuusta oli laittomista hakkuista vuonna 2009. Laittomat hakkuut ovat merkittävä syy metsäkatoon. Laittomasti hakatun puun myyntikielto tulee voimaan EU:ssa vuoden 2012 lopulla. Suomessa Metsäteollisuus ry vastusti myyntikieltoa vuonna 2010.
Sven Stolpe
Sven Johan Stolpe (24. elokuuta 1905 Tukholma – 26. elokuuta 1996 Filipstad) oli ruotsalainen kirjailija, toimittaja ja kirjallisuuskriitikko.
Stolpe syntyi Tukholmassa virkamiesperheeseen. Isää on kuvattu velvollisuudentuntoiseksi järjestyksen ihmiseksi, jolla oli vahva moraalinen asenne myös pikkuasioissa. Stolpen mukaan tämä korostui hänessäkin taipumuksena itsekurin korostukseen. Tukholmassa suoritetun ylioppilastutkinnon jälkeen hän jatkoi opiskelua Tukholman korkeakoulussa filosofian kandidaattitutkintoon saakka. Hän oli aktiivinen opiskelijalehti "Gaudeamuksessa", mutta kirjoitti myös päivälehtiin ja kirjallisiin aikakauslehtiin.
Vuonna 1927 Stolpe sairastui tuberkuloosiin ja joutui viettämään vuoden verran keuhkoparantolassa Sveitsissä. Hän käytti aikansa tutustumalla uskonnollisten ja eritoten ranskalaisten katolisten kirjailijoiden tuotantoon. Nämä vaikutteet muodostuivat myöhemmin pohjaksi hänen kristillisesti värittyneelle kulttuurikäsitykselleen, joka tuli esiin erityisesti hänen ollessaan aikakauslehti "Frontenin" päätoimittajana vuosina 1930–1931 sekä myöhemmin "Aftonbladetin" kriitikkona vuosina 1945–1961.
Stolpen kirjallinen työ oli laajaa. Hän julkaisi yli sata kirjaa, ja häntä on kuvattu eräänlaiseksi "yhden miehen yliopistoksi". Hänen teoksensa voidaan jakaa kahteen pääkategoriaan: kaunokirjallisiin teoksiin ja yleisiin kulttuurikriittisiin sekä tutkimuksellisiin teoksiin yksittäisistä kirjailijoista.
Stolpen esikoisteos oli esseekokoelma "Två generationer" vuonna 1929. Siinä hän kritisoi voimakkaasti aikansa idyllistä runoutta ja porvarillista proosaa. Vuodesta 1936 Stolpen kirjallista tuotantoa leimasi hänen liittymisensä Oxford-liikkeeseen, erityisesti Roland Fangenin vaikutuksesta. Hänen kääntymisensä katolisuuteen vuonna 1947 näkyi muun muassa hänen romaaneissaan "Lätt, snabb och öm" (1947) ja "Sakrament" (1948).
Stolpen intohimoinen kiinnostus ideologisiin väittelyihin ja hänen monipuolinen tyylinsä tulivat erityisesti esiin hänen esseekokoelmissaan, kuten "Den kristna falangenissa" (2 nidettä, 1934–1936), ja niiden kautta hän esitteli erityisesti modernia ranskalaista uskonnollista kirjallisuutta. Stolpe kirjoitti myös elämäkertoja muun muassa Hjalmar Söderbergistä (1934), Jeanne d’Arcista (1949), Ruotsin kuningatar Kristiinasta (2 nidettä, 1960–1961) ja Pyhästä Birgitasta (1973). Vuosina 1972–1984 Stolpe julkaisi kahdeksanosaisen teoksen Ruotsin kirjallisuushistoriasta ("Svenska folkets litterturhistoria").
Lev Tihomirov
Lev Aleksandrovitš Tihomirov (; 31. tammikuuta 1852 Gelendžik – 16. lokakuuta 1923 Sergijev Posad) oli venäläinen vallankumouksellinen narodnikki, josta myöhemmin tuli monarkismin kannattaja.
Lev Tihomirov syntyi aatelisperheeseen. Vuosina 1870–1873 hän opiskeli Moskovan yliopistossa. Vuosina 1872–1873 hän kuului tšaikovskilaiseen narodnikkikerhoon ja levitti vallankumoksellista propagandaa työläisten keskuuteen. Tihomirov pidätettiin marraskuussa 1873 ja hän oli tuomittavana ns. 193:n oikeudenkäynnissä.
Vuonna 1878 Tihomirov kuului Zemlja i voljan johtoryhmään. Vuodesta 1879 hän oli Narodnaja voljan toimeenpanevan komitean jäsen ja toimitti sen lehteä. Vuonna 1882 Tihomirov muutti ulkomaille, missä hän julkaisi Pjotr Lavrovin kanssa "Vestnik Narodnoi voli" -lehteä.
Myöhemmin Tihomirov luopui vallankumouksellisista toiminnasta. Vuonna 1888 hän kirjoitti katumuskirjeen tsaarille ja julkaisi kirjasen "Potšemu ja perestal byt revoljutsionerom" (”Miksi lakkasin olemasta vallankumouksellinen”). Vuonna 1889 Tihomirov armahdettiin ja hän palasi Venäjälle, jossa hänestä tuli vakaumuksellinen monarkisti ja valtioneuvos. Vuosina 1909–1913 hän työskenteli "Moskovskije vedomosti" -lehden toimittajana. Vallankumouksen jälkeen Tihomirov luopui poliittisesta toiminnasta ja keskittyi muistelmateosten kirjoittamiseen.
Fusō-luokka
Fusō-luokka oli keisarillisen Japanin laivaston kahden aluksen muodostama taistelulaivaluokka. Luokan alukset olivat ensimmäiset nykyaikaiset taistelulaivat Japanin laivastossa.
Britannian Kuninkaallisen laivaston Orion-luokan super dreadnought -taistelulaivoissa esiteltiin vuonna 1909 13,5 tuuman pääaseet, jolloin 12 tuuman pääasein varustetut taistelulaivat luokiteltiin toisen luokan aluksiksi. Tällä oli vaikutuksensa myös Japanin vuoden 1911 laivasto-ohjelmaan kuuluneiden taistelulaivojen (suunnitelma A-64) sekä saman ohjelman Kongō-luokan taisteluristeilijöiden hankintaan. Luokan aluksissa oli kuitenkin pitäydytty taistelulaivojen ja taisteluristeilijöiden luokittelussa, jonka mukaan taistelulaivat olivat nelisen solmua hitaampia kuin taisteluristeilijät, mutta raskaammin panssaroituja. Luokan alusten suunniteltu uppouma oli suurempi kuin Kongō-luokan, mutta runko oli lyhyempi ja kapeampi. Aluksissa oli myös pienitehoisemmat moottorit pienemmän rungon tarpeisiin mitoitettuna, ja aseratkaisuilla oli myös omat seurauksensa uppoumaan.
Alusten suojansuunnittelu perustui ensimmäiseen Japanin laivaston dreadnought-tyyppisiin Kawachi-luokan aluksiin. Alusten vesirajaan asennettu panssarivyö oli 12 tuuman paksuinen, joka kapeni portaittain nelituumaiseksi alaspäin mentäessä. Vyö suojasi konehuoneita sekä ammusvarastoja. Vyön ulkopuolella oli kahdeksan tuumaa terästä, joka suojasi tykkiasemia sekä apuaseita, mistä alkoi kuuden tuuman panssarointi yläkanteen saakka. Panssarikansi koostui kahdesta 5/8 tuuman nikkeliteräskerroksesta, joka kattoi koko aluksen. Tykkiasemien panssarointina oli kahdeksan tuumaa terästä ja pääaseiden tornien etupanssarit olivat 12 tuuman paksuiset. Tulenjohtotorni oli osin 14 tuuman paksuinen. Panssarointiin oli käytetty kaikkiaan 8 588 tonnia terästä eli 29 prosenttia aluksen uppoumasta.
Alusten koneina oli neliakselinen suoraan vetävä Brown-Curtis-höyryturbiini, joka tuotti 40 000 hevosvoimaa. Tällä teholla alusten piti saavuttaa 23 solmun nopeus. Turbiineita pyöritti 24 sekapolttoainekattilaa. "Fusō" saavutti koeajoissa 29. elokuuta 1915 23 solmua, kun aluksen uppouma oli 30 662 tonnia.
Alusten pääaseistusta oli lisätty 50 prosentilla Kongō-luokan aluksiin verrattuna, minkä mahdollisti alipaineturbiinien käyttöönotto. Täten alukset olivat raskaammin aseistettuja kuin samaan aikaan valmistetut Kuninkaallisen laivaston tai Yhdysvaltain laivaston alukset, joilla oli vain kymmenen tykkiä. Alusten 14 tuuman tykit olivat vuoden 41 mallia eli vastaavia kuin Kongō-luokan aluksilla. Alusten keskikannelle sijoitetut tornit olivat keskilinjalla, mutta siitä huolimatta niiden ampuma-ala oli rajoittunut. Apuaseina olleet kuuden tuuman tykit olivat vastaavia kuin aiemmissa taistelulaivoissa ja ne oli sijoitettu pattereittain kummallekin kyljelle rakennettuihin pesäkkeisiin. Alusten ilmatorjunta koostui neljästä kolmen tuuman yksiputkisesta ilmatorjuntatykistä. Aluksilla oli lisäksi vesirajan alapuolelle sijoitettu kuusi 21 tuuman torpedoputkea.
Pavel Akselrod
Pavel Borisovitš Akselrod (myös "Axelrod", ; 1850 Tšernigovin läänin Mglinin kihlakunnan Potšep – 16. huhtikuuta 1928 Berliini) oli venäläinen narodnikki ja myöhemmin yksi menševikkien johtajista.
Pavel Akselrod syntyi juutalaisen krouvarin perheeseen. Hän opiskeli Kiovan yliopistossa ja osallistui narodnikkikerhojen toimintaan. Vuosina 1874–1879 hän asui Berliinissä ja Genevessä.
Vuodesta 1879 lähtien Akselrod toimi Tšornyi peredel -järjestön johdossa Pietarissa. Vuonna 1881 hän muutti Sveitsiin, jossa hän osallistui sosiaalidemokraattisen Työn vapautus -ryhmän perustamiseen. Vuodesta 1900 lähtien hän työskenteli "Iskra" ja "Zarja" -lehtien toimittajana. Venäjän sosiaalidemokraattisen työväenpuolueen toisessa edustajainkokouksessa hänestä tuli puolueen vähemmistösiiven (menševikkien) johtaja.
Helmikuun vallankumouksen jälkeen Akselrod palasi Venäjälle, jossa hänet valittiin Pietarin neuvostoon ja menševikkipuolueen keskuskomitean puheenjohtajaksi. Lokakuun vallankumouksen jälkeen hän siirtyi ulkomaille, missä hän toimi yhtenä toisen internationaalin johtajista.
Fiat G.49
Fiat G.49 on italialainen sotilaskoulukone, jonka ensilento lennettiin syyskuussa 1952. Italian ilmavoimat käytti konetta, jota kuitenkin tilattiin vain pieni määrä.
Koneen suunnitteli Giuseppe Gabrielli. Kone on yhdysvaltalaisen T-6 Texanin kaltainen, jonka sen piti korvata Italiassa. Koneessa oli pyrstöteline, sisäänotettavat päätelineet ja oppilas ja opettaja istuivat peräkkäin.
Kaguraden
Kaguraden tai kaguradono (, ”kagura-palatsi”), myös maidono (, ”tanssipalatsi”), on šintolaisen pyhäkön rakennus, jossa pyhäkön "kamille" esitetään seremonioiden aikana pyhää tanssia ("kagura") ja musiikkia.
Varhaisella Heian-kaudella tanssia esitettiin ulkona väliaikaisella lavalla. Tällainen lava mainitaan ensimmäisen kerran 800-luvun tekstissä, jossa kuvaillaan Hirano-jinjan pyhäkön eteen rakennettua maidonoa. Noin vuosisadan kuluessa siitä tuli pysyvä osa pyhäkköä, ja sen käyttöä lisättiin, kunnes se alkoi toimia alkuperäisen tarkoituksensa sijaan pikemminkin rukoushallina. Nykyisin sitä voidaan käyttää myös häihin ja nō-näytelmiin. Jotkut tutkijat uskovat, että rukoushalli eli "haiden" on saanut alkunsa kaguraden-hallista.
Osip Aptekman
Osip Vasiljevitš Aptekman (, 30. maaliskuuta 1849 Pavlograd – 8. heinäkuuta 1926 Moskova) oli venäläinen vallankumouksellinen narodnikki.
Osip Aptekman syntyi juutalaiseen porvarisperheeseen. Hän opiskeli Harkovan yliopistossa sekä Pietarin lääketieteen ja kirurgian akatemiassa. Vuodesta 1874 lähtien hän levitti vallankumouksellista propagandaa maaseudulla ja osallistui Zemlja i voljan toimintaan.
Zemlja i voljan hajottua vuonna 1879 Aptekman oli mukana perustamassa Tšornyi peredel -järjestöä. Vuonna 1880 hänet pidätettiin ja karkotettiin viideksi vuodeksi Jakutiaan. Vuosina 1887–1889 hän suoritti Münchenissä loppuun lääketieteelliset opintonsa. Palattuaan Venäjälle Aptekman työskenteli lääkärinä ja osallistui Narodnoje pravo -järjestön perustamiseen. 1890-luvun puolivälissä hän liittyi sosiaalidemokraatteihin.
Aptekman osallistui Vilnan läänissä vuosien 1905–1907 vallankumoustapahtumiin, joutui pidätetyksi ja muutti sen jälkeen Sveitsiin. Vuoteen 1913 saakka hän kuului menševikkeihin, mutta ensimmäisen maailmansodan aikana asettui vastustamaan näiden sodankäynnin jatkamista kannattanutta linjaa. Helmikuun vallankumouksen jälkeen Aptekman palasi Venäjälle, jossa hän työskenteli Pietarin vallankumoushistoriallisessa arkistossa ja kirjoitti vallankumousliikkeen historiaa käsitteleviä teoksia.
Potšep
Potšep () on kaupunki Brjanskin alueella Venäjällä. Se sijaitsee Desnan sivujoen Sudostin varrella 84 kilometriä Brjanskistä lounaaseen. Kaupunki on Potšepin piirin keskus. Sen kautta kulkee Brjanskin ja Unetšan välinen rautatie. Asukkaita oli 17 161 henkeä (vuonna 2010).
Potšep mainitaan ensimmäisen kerran vuonna 1457 ja kaupunkina vuodesta 1503. Vuosina 1618–1686 se kuului Puolaan. 1700-luvun alussa rakennettiin uusi linnoitus. Paikkakunta oli huomattava kaupan keskus. 1800-luvulla se oli Tšernigovin läänin Mglinin kihlakuntaan kuulunut kauppala ja vuodesta 1919 lähtien kihlakuntakaupunki. Toisen maailmansodan aikana kaupunki oli saksalaisten miehittämä.
Nykyään Potšep on maatalousalueen keskus, jossa on mm. elintarvike- ja puunjalostusteollisuutta. Nähtävyyksiin kuuluu Antonio Rinaldin 1760-luvulla suunnittelema Ylösnousemuksen katedraali kellotapuleineen, Eliaan kirkko 1800-luvun alusta ja Antoniuksen hautausmaakirkko vuodelta 1823.
Raúl Baena
José Raúl Baena Urdiales (s. 2. maaliskuuta 1989 Torrox, Málaga, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Rayo Vallecanoa ja on pelipaikaltaan keskikenttäpelaaja.
Baena pelasi uransa alkuvaiheilla Faro Torroxin ja Málagan juniorijoukkueissa, kunnes vuonna 2003 hän siirtyi Barcelonan akatemiaan. Vuonna 2007 hän vaihtoi naapuriseura Espanyolin reservijoukkueeseen. Ensiesiitymisensä edustusjoukkueessa hän teki 4. lokakuuta 2009 ottelussa Villarrealia vastaan.
Kauden 2009–2010 aikana hän onnistui vakiinnuttamaan paikkansa edutusjoukkueessa ja sai kohtalaisesti vastuuta. Yhteensä hän pelasi 19 ottelua.
Tarvola
Tarvola voi tarkoittaa seuraavia:
Marathon (täsmennyssivu)
Marathon voi viitata esimerkiksi seuraaviin:
Kanadassa:
Kreikassa:
Yhdysvalloissa:
Sotilaspoika (vuoden 1971 elokuva)
Sotilaspoika ("Johnny Got His Gun") on Dalton Trumbon käsikirjoittama ja ohjaama elokuva, jonka pohjana on Trumbon oma pasifistinen romaani "Sotilaspoika" (1939).
Dalton tiivistää elokuvassa taiteilijan ja humanistin ajatuksiaan, joista hän joutui Joseph McCarthyn poliittisen ajojahdin kohteeksi Yhdysvalloissa toisen maailmansodan jälkeen. Elokuvan ohjaajaksi oli alun perin suunniteltu Luis Buñuelia, mutta tämän kieltäydyttyä Trumbo ohjasi sen itse.
Elokuvan tarinassa nuori sotilas menettää ensimmäisen maailmansodan viimeisenä päivänä raajansa, kasvonsa ja kommunikointikykynsä, kaiken muun paitsi tietoisuutensa, vaikka hänen luultiin olevan täysin tiedoton. Trumbo välittää elokuvassa taidokkaasti hänen ajatuksiaan ja tunteitaan. Tarinan juonta on elokuvassa kirjaan verrattuna jossain määrin muutettu.
Elokuva on kuvattu Los Angelesissa, osittain Raleigh Studiolla, osittain sen ulkopuolella. Elokuvan unet ja muistumat ovat värillisiä, muuten se on mustavalkoinen.
Elokuva sai Cannesin elokuvajuhlilla 1971 tuomariston palkinnon ja FIPRESCIn palkinnon ja viitisentoista muuta palkintoa.
Ohjaaja François Truffaut piti "Sotilaspoikaa" itselleen erittäin tärkeänä elokuvana ja muisti mainita sen lähes jokaisessa haastattelussaan. Metallica on liittänyt pätkän elokuvasta kappaleensa "One" videoon.
Alkuperäisen kirjan pohjalta on tehty yhdelle näyttelijälle tarkoitettu näytelmä "Johnny Got His Gun", jonka kirjoitti ja ohjasi Bradley Rand Smith. Esittäjänä oli Grant Tyler. Esitys kuvattiin elokuvaksi, joka on esitetty 2008. Muut roolit ovat ääniä.
Elämää Philadelphiassa
Elämää Philadelphiassa ("It’s Always Sunny in Philadelphia") on yhdysvaltalainen tilannekomedia. Sarjan ovat luoneet ja suunnitelleet Rob McElhenney, Glenn Howerton ja Charlie Day, jotka myös näyttelevät ohjelman pääosissa. Muita pääosan esittäjiä ovat myös Kaitlin Olson ja Danny DeVito, joka on ollut mukana sarjan toisesta tuotantokaudesta lähtien.
Elämää Philadelphiassa esitettiin Yhdysvalloissa FX-kanavalla kahdeksannen tuotantokauden loppuun saakka joulukuussa 2012. Sarja siirtyi tämän jälkeen yhdeksännestä kaudesta alkaen syyskuussa 2013 esitettäväksi FXX-kanavalle.
Twenty Four Seven
Twenty Four Seven on Tina Turnerin kymmenes sooloalbumi. Se julkaistiin vuonna 1999.
Rakkaudella, Rauli Badding
Rakkaudella, Rauli Badding on Rauli Badding Somerjoen elämästä kertova kaksikymmenosainen faktaa ja fiktiota sekoittava radiomusikaali, jonka Yle Radio Suomi esitti kesällä 2010. Sen käsikirjoitti Pärttyli Rinne ja ohjasi Juhana von Bagh. Äänisuunnittelusta vastasivat Hanna-Helena Kinnunen ja Ari Mursula. Käsikirjoitus pohjautuu Heikki Metsämäen ja Juha Miettisen elämäkertateokseen "Badding: Rauli Somerjoen elämä ja laulut". Kuunnelmasarja voitti Sokeain kuunnelmapalkinnon vuoden 2010 parhaana kuunnelmana. Somerjokea musikaalissa näytteli Olavi Uusivirta. Muissa rooleissa esiintyivät muun muassa Leo Honkonen, Joonas Saartamo, Nora Rinne, Lotta Kaihua, Tarja Keinänen, Tommi Korpela, Krista Kosonen, Katja Kukkola, Erja Manto, Matti Onnismaa, Mikko Reitala ja Vesa Vierikko.
Tina Live
Tina Live on Tina Turnerin kiertueesta tehty nauhoitus. Levy sisältää DVD:n ja CD:n.
Disc 1 – Live CD
Disc 2 – Live DVD
Kotokan kansainvälinen lentoasema
Kotokan kansainvälinen lentoasema () (IATA: ACC, ICAO: DGAA) on lentoasema Accran kaupungissa, Ghanassa. Lentoasemaa ylläpitää Ghana Airports Company Limited.
Lentoasema on sekä siviili- että sotilasilmailun yhteiskäytössä.
Jyrhämäjärvi
Jyrhämäjärvi on järvi Oikaraisella, Rovaniemellä. Sen ylittää silta, jonka toisella puolella on Kemijoki.
Matthias de Zordo
Matthias de Zordo (s. 21. helmikuuta 1988) on saksalainen keihäänheittäjä. Häntä valmentaa Boris Henry.
De Zordo voitti vuonna 2007 alle 20-vuotiaiden Euroopan-mestaruuden. Vuonna 2009 hän sijoittui kahdeksanneksi alle 23-vuotiaiden EM-kilpailuissa. Barcelonan EM-kilpailuissa 2010 hän sijoittui toiseksi ennätyksellään 87,81 m. Hän heitti kilpailun aikana kolmesti pidemmälle kuin entinen ennätyksensä 84,38 m. Daegun MM-kilpailuissa 2011 hän voitti maailmanmestaruuden tuloksella 86,27 m. Syyskuussa hän heitti Timanttiliigan päätöskilpailussa Brysselissä uudeksi ennätyksekseen 88,36 m.
De Zordo on voittanut alle 23-vuotiaiden Saksan-mestaruuden vuosina 2006–2008 ja aikuisten Saksan-mestaruuden vuosina 2010 ja 2011.
Elo (koira)
Elo on nuori saksalainen koirarotu, jonka nimi on virallisesti rekisteröity tavaramerkki. Sen jalostus on Elon jalostus- ja tutkimusjärjestön tiukassa valvonnassa.
Eloa jalostetaan enemmän luonnetta kuin ulkonäköä silmällä pitäen, minkä vuoksi ulkonäkö vaihtelee koirasta riippuen. Tästä huolimatta rotumääritelmä mainitsee säkäkorkeudeksi 46–60 cm ja painoksi 22–35 kg. Runko on hieman korkeuttaan pidempi ja normaalisti selän ylle kiertynyt häntä töyhtömäinen (tuuhea). Korvat ovat pystyt, pörröiset, eräälle toisistaan asettuneet ja kärjistään hieman pyöristyneet.
Rodusta on kaksi muunnosta: pitkä- (virallisesti sileä-) ja karkeakarvainen, joista molemmilla on tiheä pohjavilla. Kaikki värit sallitaan, mutta erityisen arvostettu on valkoinen joko ruskein, punaisin, mustin tai harmain merkein.
Vuonna 1987 Marita ja Heinz Szobries risteyttivät eurasiereitaan vanhaenglanninlammaskoirien kanssa. He uskoivat että vaikka rodut olivat keskenään erittäin erilaisia, rotutyyppi ja rotujen kehityskaari olivat molemmilla samankaltaiset. Ne pennut joilla oli ainutlaatuisia piirteitä ja hyvä terveys valittiin jatkojalostukseen. Koska eurasiereja ei ollut riittävästi, risteytyksissä käytettiin myös chow chow'ta, samojedinkoiraa ja dalmatiankoiraa geenipohjan laajentamiseksi.
Jalostus on jatkunut ja pitkällä tähtäimellä se on keskittynyt sopivan luonteen säilyttämiseen perimässä. Nimi "elo" (alun perin "eloschaboro") tulee kolmen rodun kirjaimista - eurasierin, vanhaenglanninlammaskoiran ja chow chow'n - ja sitä suojellaan Saksassa tavaramerkin avulla. Koirien jalostaminen elo-nimen alla sallitaan vain rodun perustajien myöntymyksestä.
Eloa jalostetaan pääasiallisesti luonnetta ja käytöstä silmällä pitäen, tarkoituksena luoda mahdollisimman hyvä perhelemmikki.
On olemassa myös niin kutsuttu "Klein-Elo" ("pikku-elo") joka on jalostettu kiinanpalatsikoirasta ja erilaisista pienistä pystykorvista. Sitä kasvattavat samoin periaattein samat ihmiset.
Kuten kaikilla lukumäärältään pienillä roduilla, elon pieni populaatiokoko kasvattaa sisäsiittoisuuden ja sen seuraamusten riskiä, sekä myös perinnöllisten sairauksien säännöllistä esiintymistä. Rodulla on herkkyyttä distichiaan, jossa sarveiskalvo saattaa vahingoittua. Jotta koira voidaan hyväksyä jalostukseen, se tulee silmätutkituttaa ja lonkkakuvauttaa.
Saksassa on tehty geneettinen tutkimus, jossa on laskettu kantarotujen geenien osuus, sisäsiittoisuuskerroin ja suhdekertoimet, sekä kuolleena syntyneiden yksilöiden osuus pentueissa. Tutkimus myös osoitti että 96,5 % eloista oli läheistä sukua keskenään. Rotu koostuu 48% eurasierista, 23% vanhaenglanninlammaskoirasta ja 10% chow chow'sta. Sisäsiittoisuuskerroin on 12,04%.
Eräs elo-kasvattaja risteytti koiriaan villakoiran kanssa ja antoi uudelle variaatiolle nimen merlsheimer. Se muistuttaa ulkonäöltään suuresti sekä sileäkarvaista eloa että eurasieria, ja luetaan pikemminkin designer-koiriin kuin varsinaiseksi roduksi.
NBA Jam
NBA Jam on Midwayn kehittämä ja julkaisema kolikkopeli vuodelta . Se on ensimmäinen peli "NBA Jam" -pelisarjasta. Pelin pääsuunnittelija ja ohjelmoija oli Mark Turmell.
NBA Jamissa peli koostui kaksi vastaan kaksi koripallopelistä, joka oli samalla ensimmäinen urheilupeli, jossa oli lisenssoidut joukkueet ja pelaajat. Pelin pääpiirre oli sen liioitteleva luonne, jossa pelaajat kykenevät donkkaamaan näyttävästi hyppäämällä tavallista korkeammalle uhmaamalla fysiikan lakeja. Pelissä ei ole rikesääntöjä eikä siihen johtavia vapaaheittoja, mutta 24 sekunin heittoaika on käytössä sekä käytännössä korissa olevan pallon estäminen. Tämä tarkoitti sitä että pelaaja sai vapaasti rikkoa vastustajaansa saadakseen pallon pois. Lisäksi pelissä oli "on fire" (tulessa) ominaisuus, mikäli yksi pelaaja onnistui tekemään kolme koria peräkkäin. Tämä tarkoitti sitä että kyseinen pelaaja onnistui jokaisessa heitossaan siihen asti kunnes vastustaja tekisi korin. Ominaisuus loppui mikäli pelaaja onnistuu tekemään neljä koria peräkkäin.
Konsoliversioissa, kuten Segalla peliin oli lisätty erikoisominaisuuksia, joiden avulla pelaaja kykeni tietyn näppäinyhdistelmän jälkeen muun muassa luomaan maanjäristyksen, jossa kaikki pelaajat kaatuisivat maahan, lukuun ottamatta pelaajaa itseään. Lisäksi pelaaja voi saada saamillaan erikoiskoodeilla lukittavat hahmot pelattaviksi, kuten Yhdysvaltain presidentin Bill Clintonin ja Charlotte Hornetsin maskotin Hugon.
Kolikkopelin versiossa joukkueen kokoonpanot olivat NBA:n kaudelta 1992-1993 ja konsoliversioissa käytettiin kauden 1993-1994 kokoonpanoja.
Peik Andersin
Peik Andersin (s. 1965) on ratsastuskouluyrittäjä ja kilparatsastaja Espoosta. Andersin on luonut uran esteratsastajana sekä kotimaisilla että kansainvälisillä kisakentillä.
Andersin on voittanut esteratsastuksen SM-kultaa seniorina kolmesti, samoin myös kansallisen Tapiola GP -sarjan. Andersin on edustanut Suomea menestyksellä 1980-luvun lopulta alkaen esteratsastajien maajoukkueessa kilpaillen mm. maailmancupin sekä Nations Cupin osakilpailuissa. Vuonna 2005 Andersin oli osa Haminassa ratsastanutta Nations Cup -joukkuetta, joka toi Suomeen kautta aikojen ensimmäisen voiton neljän tähden tasolta.
Ratsastajaa valmentaja saksalainen Thies Luther. Andersin edustaa Kauniaisten Ratsastajia, kuten myös vaimonsa Nina ja tyttärensä Stefanie. Peik omistaa Espoossa sijaitsevan Peikin Ratsastuskoulun.
Kittilän vaakuna
Kittilän vaakuna on Kittilän kunnan tunnus. Vaakunan aihe, jossa kaarilakio viittaa lumihuippuisiin tuntureihin, kuvaa Lapin luontoa.
Vaakunan selitys on ”hopeakentässä kävelevä ahma ja yläpuolella kaarilakio, kaikki mustaa, paitsi ahman varukset punaiset.” Vaakunan on suunnitellut Einari Junttila, ja Kittilän kunnanvaltuusto hyväksyi sen kokouksessaan 1. heinäkuuta 1963. Sisäasiainministeriö vahvisti vaakunan käyttöön 26. marraskuuta samana vuonna.
Jim Doyle
James Edward ”Jim” Doyle (s. 23. marraskuuta 1945) on yhdysvaltalainen demokraattipoliitikko. Hän toimi tammikuusta 2003 tammikuuhun 2011 Wisconsinin kuvernöörinä. Hän on koulutukseltaan lakimies ja valmistui Harvardin yliopistosta.
Anton Babtšuk
Anton Anatoliiovjtš Babtšuk (, s. 6. toukokuuta 1984 Kiova, Ukrainan SNT, Neuvostoliitto) on venäläinen jääkiekkopuolustaja. Hänellä on myös Ukrainan kansalaisuus.
Wäller
Wäller on saksalainen koirarotu. FCI ei ole tunnustanut sitä.
Wäller on hyvin nuori rotu, joka polveutuu brienpaimenkoiran ja australianpaimenkoiran risteytyksestä. Sen kasvatus aloitti vasta vuonna 1994 Karin Wimmer-Kieckbusch. Seuraavana vuonna perustettiin ensimmäinen saksalainen wäller-yhdistys.
Erityistä huomiota on kiinnitetty luonteeseen, terveyteen ja kotikoiran ominaisuuksiin, ja ulkonäkö jätettiin jalostuksessa toissijaiseksi päämääräksi. Vaikka jalostusyksilöiden lukumäärä on yhä pieni, sisäsiittoisuutta on onnistuttu välttämään. Tämän vuoksi koirien ulkomuoto vaihtelee suuresti. Jokaisen jalostukseen käytettävän wällerin täytyy läpikäydä jalostustutkimus, johon sisältyy terveys-, tottelevaisuus- ja käyttökoeosiot.
Rotu ei ole ulkonäöllisesti vielä täysin vakiintunut: esimerkiksi korvat voivat olla joko puolipystyt tai riippuvat. Se on noin 60 cm korkea ja painaa noin 30 kg. Karvapeitteen laatu vaihtelee suuresti: kaikkia muotoja esiintyy lyhytkarvaisesta nyörimäiseen. Kaikki värit sallitaan.
Wäller on liikunnallinen, helposti koulutettava ja motivoitava perhekoira, jolla on hyvä terveys ja pitkä elinikä. Se on kantarotujensa tapaan työhön motivoitunut kotikoira, minkä vuoksi se tarvitsee myös paljon sekä fyysistä että henkistä aktivointia ja tekemistä. Se on peloton ja eloisa, ei kuitenkaan hermostunut, ja suhtautuu lapsiin erittäin suvaitsevaisesti. Vieraita kohtaan se on toisinaan varautunut, mutta sen ei tule olla hyökkäävä.